पांच गांवों में बिजली बिल भुगतान करने का बहिष्कार
आरक्षणऔर अन्य मांगों पूरी होने पर अखिल भारतीय जाट आरक्षण संघर्ष समिति द्वारा असहयोग आंदोलन शुरू करने की घोषणा की हुई है। क्षेत्र के पांच गांवों के ग्रामीणों ने बिल भुगतान करने का बहिष्कार किया है। इनमें तीन गांव जगमग योजना में शामिल हैं। निगम द्वारा गांवों में बिल का भुगतान करने के लिए काउंटर भी लगाए, लेकिन काउंटर पर बिल का भुगतान करने के लिए नहीं पहुंचा।
इसे देखते हुए निगम द्वारा इन गांवों में जागरूकता अभियान चलाने का निर्णय लिया है। जिससे गांवों में नियमित रूप से बिल का भुगतान करने का कार्य चल सके। जौली गांव में चल रहे जिला स्तरीय धरना पर बीती 19 फरवरी को बलिदान दिवस मनाया गया। इस दौरान आंदोलन को तेज करने के लिए समिति के अध्यक्ष यशपाल मलिक ने नई रणनीति की घोषणा की थी। जिसमें असहयोग आंदोलन चलाना था। जिसके तहत बिजली, पानी के बिल और सरकारी ऋण की किश्त का भुगतान किया जाना था। सरकार पर मांगें पूरी करने के लिए दबाव बनाने को लेकर ग्रामीणों ने बिल का भुगतान करना शुरू कर दिया है। क्षेत्र में सरगथल, आंवली, जागसी, मिर्जापुर खेड़ी और पिनाना गांव के ग्रामीणों ने बिल का भुगतान नहीं किया है। निगम के अनुसार सरगथल में किसी ग्रामीण ने बिल का भुगतान नहीं किया है। इस गांव में 615 उपभोक्ता हैं। वहीं आंवली में 525 में से 100, जागसी में एक हजार में से 228, मिर्जापुर खेड़ी गांव में 435 में से 20 और पिनाना गांव में एक हजार उपभोक्ताओं में से 50 उपभोक्ताओं ने बिल का भुगतान किया है। इन गांवों में बिल भुगतान की अंतिम तिथि भी जा चुकी है।
आरक्षण और अन्य मांगों को लेकर जौली गांव में धरना गुरूवार को भी जारी रहा। धरना आयोजन समिति और ग्रामीण दिल्ली में किए गए प्रदर्शन में शामिल होने के लिए रवाना हुए। जिसके चलते धरनास्थल पर लोगों की संख्या कम रही। समिति के संयोजक आजाद सिंह लठवाल ने बताया कि दिल्ली में हजारों की संख्या में लोगों ने गिरफ्तारियां दी। सरकार को मांगें पूरी करने के लिए अल्टीमेटम दिया गया है। यदि सरकार ने मांगें पूरी नहीं की तो दिल्ली कूच किया जाएगा। लठवाल ने बताया कि असहयोग आंदोलन चलाय जा रहा है। लोगों से सरकार के साथ सहयोग करने की अपील की जा रही है।
^पांच गांव में उपभोक्ताओं द्वारा बिल का भुगतान करने की रिपोर्ट अधिकारियों से मिली है। इन गांवों में जाकर उपभोक्ताओं से मुलाकात की जाएगी। उन्हें बिल भरने के लिए प्रेरित किया जाएगा। क्योंकि बिल का भुगतान करने से नुकसान उपभोक्ता का होगा। नियमानुसार अंतिम तिथि के बाद निगम द्वारा जुर्माना लगा दिया जाता है।\\\'\\\'दीपक पोपली,एक्सईएन, बिजली निगम, गोहाना।
निगम द्वारा ग्रामीणों की सुविधा के लिए गांव में कांउटर लगाया जाता है। इसके लिए एक दिन निर्धारित किया गया है। ग्रामीण काउंटर पर आकर अपने बिल का भुगतान कर देते हैं। असहयोग आंदोलन शुरू किए जाने की घोषणा के बाद निगम ने गांव में काउंटर लगाया, लेकिन काउंटर पर बिल का भुगतान करने के लिए उपभोक्ता नहीं पहुंचा। निगम कर्मियों का कहना है कि पहले काफी भीड़ लगी रहती थी। अब कोई कोई अा रहा है।
hin_Deva hin_Deva hin_Deva hin_Deva hin_Deva hin_Deva